ai4bharat/Pralekha huggingface dataset:
وزیراعظم کا دفتر
وزیراعظم نے منی پور کے لوگوں کوساجیبو چیروبا پر مبارکباد دی
نئی دلّی ، 02 اپریل، 2022/
وزیراعظم جناب نریندر مودی نے ، سبھی کو خاص طور پرمنی پور کے لوگوں کو ساجیبو چیروبا کے موقع پر مببارکبد پیش کی ہے۔
اپنے ایک ٹوئیٹ میں وزیراعظم نے کہا:
’’ساجیبو چیروبا کے خاص موقع پر سبھی کو، خاص طور پر منی پور کے لوگوں کو مبارکباد ۔ دعاگوں ہو کہ آئندہ سال میں ہر جانب خوشحالی اور بہتر صحت سے لبریزہو۔ ‘‘
بہت چھوٹی، چھوٹی اور درمیانی صنعتوں کی وزارت
‘‘ کھادی پراکرتک پینٹ’’ کے نام پر دھوکہ دہی
دہلی ہائی کورٹ نے ایک اکائی پر برانڈ نام ‘کھادی’کا استعمال کرنے پر روک لگائی
نئی دہلی، 11 جون 2021 :
دہلی ہائی کورٹ نے نقلی کھادی پراکرتک پینٹ کی غیرقانونی تیاری اور اس کی فروخت میں شامل غازی آباد کے ایک کاروباری کو ایسی سبھی سرگرمیوں کو فوراً بند کرنے کا حکم دیا ہے ۔ عدالت نے کہاکہ،‘‘ امیش پال کی ملکیت والی مدعا علیہ جے بی ایم آر انٹرپرائزز ‘‘ کھادی’’ برانڈ نام کا غیرقانونی طریقہ سے استمعال کرکے اور ‘‘کھادی پراکرتک پینٹ’’ کے نام اور پیکجنگ کی نقل کرکے صارفین کو گمراہ کررہی ہے اور یہ ‘‘جعل سازی’’ میں ملوث ہے۔ اس نے کھادی کے ‘‘ نام اور ساکھ ’’ کو نقصان پہنچایا ہے۔
کھادی پراکرتک پینٹ گائے کے گوبر سے بنایا گیا ایک انوکھا اور اختراعی پینٹ ہے۔ کھادی اینڈ ویلج انڈسٹریز کمیشن  کے ذریعہ تیار کیا گیا اینٹی فنگل اور اینٹی بیکٹیریل پینٹ کو بہت چھوٹی، چھوٹی اور درمیانہ صنعتوں کے وزیر جناب نتن گڈکری کے ذریعہ 12 جنوری 2021 کو لانچ کیا گیا تھا۔ لانچ ہونے کے بعد سے ہی یہ پینٹ کافی مقبول ہوگیا اور ملک کے سبھی حصوں سے بڑی تعداد میں اس کے آرڈر مل رہے ہیں۔
عدالت نے مدعا علیہ - جے بی ایم آر انٹرپرائزز کو اپنی ویب سائٹ www.khadiprakritikpaint.com کا آپریشن منسوخ کرنے ، تجارتی نام ‘‘ کھادی پراکرتک پینٹ’’ کے لئے چلائے جارہا فیس بک اکاونٹ کو بند کرنے اور اس کی ای میل آئی ڈی khadiprakritikpaint[at]gmail[dot]com کو معطل کرنے کا بھی حکم دیا ہے۔
کے وی آئی کے وکیل نے عدالت میں کہا کہ ، مدعا عالیہ جے بی ایم آر انٹرپرائززکے ذریعہ انڈیا مارٹ اور ٹریڈ انڈیا جیسی تھرڈ پارٹی ویب سائٹوں پر بھی نقلی ‘‘ کھادی پراکرتک پینٹ’’فروخت کیا جارہا تھا۔ اس کے علاوہ یہ اپنی ویب سائٹ پر ایم ایس ایم وی وزارت ، بھارتی حکومت کے سرکاری لوگوں کا استعمال صارفین کو یہ یقین دلانے کے لئے کررہا تھا کہ ، جے بی ایم آر انٹرپرائزز سرکار سے منسلک تھی۔
کے وی آئی سی کے چیئرمین جناب ونے کمار سکسینہ نے کہا کہ ، کے وی آئی سی نے ‘‘ کھادی پراکرتک پینٹ’’ کی تیاری اور مارکٹنگ کے لئے کسی بھی ایجنسی کو آوٹ سورس نہیں کیا ہے۔
کے وی آئی سی نے پچھلے کچھ برسوں میں اس طرح کی خلاف ورزی کرنے والوں کے خلاف سخت کارروائی کی ہے ۔ کے وی آئی سی نے ابھی تک 1000 سے زیادہ پرائیویٹ فرموں کو اپنے برانڈ نام کا غلط استعمال کرنے اور کھادی کے نام سے مصنوعات فروخت کرنے پر قانونی نوٹس جاری کیے ہیں۔
http://delhihighcourt.nic.in/dhcqrydisp_O.asp?pn=119319&yr=2021
وزارت دفاع
رکشا منتری 19جون 2023 کو نئی دہلی میں ویتنام کے قومی وزیر دفاع کے ساتھ باہمی تعاون کو مزید مضبوط کرنے کے لئے بات چیت کریں گے
ویتنا م کے قومی وزیر دفاع جنرل پھان وان جیانگ 18 سے 19 جون 2023 کے درمیان ہندوستان کے دورے پر آئیں گے۔دورے پر آنے والے عزت مآب وزیر 19جون کو نئی دہلی میں رکشا منتری جناب راجناتھ سنگھ کے ساتھ ہند-ویتنام دفاعی تعاون کو آگے بڑھانے کے لئے دو فریقی میٹنگ کریں گے۔دونوں فریق آپسی مفاد کے شعبے اور عالمی ایشوز پر بھی خیالات کا تبادلہ کریں گے۔ویتنام کے قومی وزیر دفاع ہندوستان میں اپنے قیام کے دوران آگرہ کا ثقافتی دورہ بھی کریں گے۔
ہندوستان اور ویتنام ایک وسیع اسٹریٹیجک شراکت دار ہیں۔ باہمی دفاعی تعلقات اس شراکت داری کا ایک اہم ستون ہیں۔ دونوں ممالک کے درمیان دفاعی تعلقات میں مختلف نوعیت کی شراکت داریاں ہیں، جن میں خدمات، فوج –سے-فوج تبادلہ، اعلیٰ سطحی دورے، صلاحیت سازی اور تربیتی پروگرام، اقوام متحدہ امن قیام میں تعاون، جہاز کے اسفار اور دو فریقی مشق شامل ہیں۔
جون 2022 میں رکشامنتری کے ویتنام دورے کے دوران ’2030 کی طرف ہند-ویتنام دفاعی ساجھے داری پر اہم وسیع رہنما دستاویزات ، مشترکہ وژن اسٹیٹ منٹ اور ایک مفاہمتی عرضداشت ’میوؤچل لاجسٹکس سپورٹ‘پر دستخط کئے گئے، جس کے سبب دونوں ممالک کے درمیان دفاعی تعاون کے دائرے اور پیمانے میں کافی اضافہ ہوا ہے۔
وزارت خزانہ
ڈی جی جی آئی گروگرام نے 12.67 کروڑ روپے کی جی ایس ٹی جمع کرنے اور حکومت کو آگے جمع کرانے سے رکنے پر ایک شخص کو گرفتار کیا
نئی دہلی،4 فروری 2021/ ڈائریکٹوریٹ جنرل آف جی ایس ٹی اینٹلی جینس  شمالی زون ، گروگرام نے چارٹرڈ اکاؤنٹنٹ ہریش کمار رام پال میسرز رام پال اینڈ کمپنی  کو گرفتار کیا ہے۔ رام پال اینڈکمپنی نے ایم ایس اسٹار کرسٹ سروسیز پرائیوٹ لمیٹیڈ سے، جو ایک سی اے فرم ہے، اس نے اسٹار کرسٹ سروسیز پرائیویٹ لمیٹیڈ کی کمپنی سے سرکار کو جی ایس ٹی جمع کرنے کے نام پر 12.67 کروڑ روپے کی رقم حاصل کی اور بعد میں اسے جمع نہیں کیا گیا اور اس رقم کا غلط استعمال کیا گیا۔ ہریش کمار رام پال کمپنی میں خرد برد کرنے اور جعلی جی ایس ٹی چالان بنانے میں ملوث تھے۔
اس لیے جناب ہریش کمار رام پال نے سی جی ایس ٹی قانون 2017 کی دفعہ132  کے التزامات کے تحت غلط فائدہ اٹھانے اور اسے جاری رکھنے کا جرم کیا ہے، جو کہ 132  کے تحت غیرضمانتی جرم ہے۔ یہ جرم سی جی ایس ٹی ایکٹ 2017 کی دفعہ 132 کے تحت قابل سزا ہے۔ اس کے تحت جناب ہریش رام پال کو 3فروری 2021 کو سی جی ایس ٹی ایکٹ 2017 کی دفعہ 69 کے تحت گرفتار کیا گیا، جس کے بعد انہیں 3فروری کو ساکیت کورٹ میں میٹروپولٹین مجسٹریٹ پٹیالہ ہاؤس کورٹ نئی دہلی میں پیش کیا گیا۔ اس کے بعد انہیں 14دنوں کے لیے عدالتی تحویل میں بھیج دیا گیا تھا۔ مزید تفتیش جاری ہے۔
صحت اور خاندانی بہبود کی وزارت
صحت اور خاندانی بہبود کے مرکزی وزیر مملکت نے فوڈ سیفٹی بیداری گاڑیوں کو جھنڈی دکھائی اور ایف ایس ایس آئی میں غذائیت سےمتعلق کتابوں کی نقاب کشائی کی
’’ماؤں اور دادی-نانی نے ہماری پچھلی نسل کے کھانے کے انتخاب اور غذائیت میں کلیدی رول ادا کیا۔ اب اگلی نسل کو کھانے کے انتخاب کے بارے میں تعلیم دینے کی اشد ضرورت ہے:ڈاکٹر بھارتی پروین پوار
نئی دہلی،25- نومبر 2021/ صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج ایف ایس ایس آئی کا دورہ کرکے ان کے کام کاج کا جائزہ لیا۔ انہوں نے فوڈ سیفٹی بیداری گاڑیوں کو ہری جھنڈی دکھاکر روانہ کیا اور کھانے کی تاریخ پر ایک کتاب اور کم سے کم نمک استعمال کرنے والی کیوریٹیڈ ترکیبوںپر ایک کتاب کی نقاب کشائی کی۔ نیشنل لو سالٹ ککنگ چیلنج رپورٹ ‘‘ بھی جاری کی گئی۔
صحت اور خاندانی بہبود کی وزیر مملکت نے موبائل فوڈ ٹیسٹنگ وین کی تکنیکی صلاحیتوں کا معائنہ کیا جسے ’’پہیوں پر فوڈ سیفٹی‘‘ کہا جاتا ہے۔ یہ وینس جدید ترین آلات سے لیس ہیں تاکہ جمع کرائی گئی اشیاخوردنوش نے ملاوٹ کا پتہ لگایا جاسکے۔وزیر موصوفہ نے ملک بھر میں ایسی فوڈ سیفٹی ایکوسسٹم کی تکمیل کے لئے ان میں سے کئی وینوں کو ہری جھنڈی دکھاکر روانہ کیا۔
اس موقع پر خطاب کرتے ہوئے ڈاکٹر پروین پوار نے مشاہدہ کیا کہ مجموعی معنوںمیں خوراک صحت کا ایک لازمی جزو ہے۔ انہوں نے کہاکہ ،’’متوازن غذائیت صحت کا ایک لازمی حصہ ہے۔ انہوں نےاس بات پر بھی زور دیا کہ شہری ،حکومت اور صنعت کے ساتھ فوڈ سیفٹی کے اسٹیک ہورلڈز ہیں۔ ڈاکٹر بھارتی پروین پوار نے خوراک کے تحفظ میں ملک کو آگے لےجانے کے لئے صنعت کے شراکت داروں کے ساتھ تنظیم کی طرف سے کئے گئے کاموں کی ستائش کی۔
انہوں نے حالیہ فوڈ سیفٹی ایکٹ کی دفعات کے حوالے سے ایف ایس ایس اے آئی کے کاموں کا جائزہ لیا۔ انہیں ملاوٹ کی مخصو ص مثالوں سے آگاہ کیا گیا جن کی سزا جرمانہ تک رکھی گئی ہےاور نقصاندہ مادوں کا استعمال کرتے ہوئے جان بوجھ کر ملاوٹ کےواقعات میں سزا دینے کے لئے سب آپ کو مضبو ط کیا گیا ہے۔ اس نظریے کی تائید کی گئی ہے کہ ضوابط سے ہندستان کے متحرک فوڈ مینوفیکچرنگ شعبے کے ساتھ صارفین کے وسیع طبقے کو فائدہ ہونا چاہئے۔
انہوں نے ایف ایس ایس اے آئی گیلری کا دورہ کیا جو ہندستان کے فوڈایکو سسٹم کو انٹریکٹیو انداز میں دکھایا گیا ہے۔
وزیر مملکت نے مختلف کتابوں اور کا اجرا کیا جس میں ’ہسٹری اینڈ فوڈ‘ بھی شامل ہے جو ہندستان میں عام طور پر پکے ہوئے اور استعمال کئے جانےوالے کھانوں کی تعریف کے بارے میں بتاتی ہے۔ انہوں نے کم سے کم نمک ا ستعمال کرنے والی کیوریٹیڈ ترکیبوں کے ساتھ کک بک، ایٹ رائٹ وودھ لو سالٹ‘ کے نقاب کشائی بھی کی او ر انہوں نے ’نیشنل لا سالٹ کوکنگ چیلنج رپورٹ کا بھی اجرا کیا۔
ڈاکٹر پوار نے مشاہدہ کیا کہ عالمیگریت اور صارفیت کے آغاز کے ساتھ ہم جو کھا رہے ہیں اس کے اجرا کے بارے میں مزید بیداری ہونی چاہئے۔ انہوں نے کہا ’ماؤں اور دادیوں نے ہماری پچھلی نسل اور کھانوں کے انتخاب غذائیت میں کلیدی کردار ادا کیاہے ۔ اب اگلی نسل کو کھانے کے انتخاب کے بارے میں تعلیم دینے کی اشد ضرورت ہے۔
اس بارے میں ان کے ہمراہ ایف ایس ایس اے آئی کی چیئر پرسن محترمہ ریتا تویتیہ، ایف ایس ایس آئی کے چیف ایگزیکٹیو افسر اور رکن سکریٹری ارن سنگھل، جوائنٹ سکریٹری  جناب مندیپ بھنڈاری بھی اس دوران موجود تھے۔
ش ح۔ ش ت۔ج
Uno-13297
(Visitor Counter : 115
ایٹمی توانائی کا محکمہ
نیوکلیائی توانائی پیداوار
نئی دہلی 03 فروری2021: مرکزی وزیر مملکت  برائے شمال مشرقی خطے کے ترقی، وزیر اعظم کے دفتر میں وزیر مملکت اور عملے عوامی شکایات، پنشن ، ایٹمی توانائی اور خلا کے محکموں میں وزیر مملکت ڈاکٹر جتیندر سنگھ نے کہا ہے کہ نیوکلیائی توانائی ملک انرجی مکس کا ایک خاص حصہ ہے اور توانائی کے دیگر وسائل کے ساتھ ساتھ اس پر سرگرمی سے کام ہورہا ہے۔ آج لوک سبھا میں ایک سوال کا تحریر جواب دیتے ہوئے ڈاکٹر جتیندر سنگھ نے کہا کہ نیوکلیائی توانائی ایک صاف ستھرا ماحول کے لئے سازگار توانائی کا ذریعہ ہے جو 24 گھنٹے ساتوں دن دستیاب ہے۔ اس کے بے پناہ امکانات کو بروئے کار لا کر ملک میں توانائی کی پائیدار اور لگاتار فراہمی کو یقینی بنایا جاسکتا ہے۔
اس وقت 6780 میگاواٹ کی مجموعی صلاحیت والے 22 ری ایکٹر کام کررہے ہیں اور ایک ری ایکٹر KAPP-3 10 جنوری 2021 کو گرڈ سے منسلک کیا گیا ہے ۔ اس کے علاوہ 8 ری ایکٹر مختلف مرحلوں میں زیر تعمیر میں جن کی مجموعی صلاحیت 6 ہزار میگاواٹ ہے۔
حکومت نے 12 نیوکلیئر پاور پروجیکٹوں کے لئے انتظامی منشوری اور مالی اختصاص کیا ہے ۔ جو روسی فیڈریشن کے تعاون سے قائم کئے جارہے ہیں۔ زیر تعمیر پروجیکٹوں کی تکمیل نیوکلیائی صلاحیت 2031 تک بڑھ کر 22480 میگاواٹ ہونے کی توقع ہے۔ حکومت نے مستقبل میں نیوکلائی پاور پلانٹوں کے قیام کے لئے پانچ نئے مقامات کو اصولی طور پر منظوری دے دی ہے۔
صحت اور خاندانی بہبود کی وزارت
کووڈ- 19 کی تازہ ترین صورتحال
ملک گیر ٹیکہ کاری مہم کے تحت اب تک مجموعی طور پر 22.82 کروڑ  ٹیکے لگائے جاچکے ہیں۔
گزشتہ 24 گھنٹے میں 134455 ٹیکے لگائے گئے
سردست ملک بھرمیں 1771مریض زیر علاج ہیں
زیر علاج مریضوں کی شرح فی الحال0.01 فیصد ہے
شفایابی کی شرح فی الحال 98.81 فیصد ہے
گذشتہ 24 گھنٹے میں 135 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ 44151027ہوگئی ہے
گزشتہ 24 گھنٹے میں 89 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک91.64 کروڑ ٹیسٹ کئے جاچکے ہیں؛ گذشتہ 24 گھنٹوں میں 129504 ٹیسٹ کئے گئے
پیٹرولیم اور قدرتی گیس کی وزارت
ہم ہائیڈروجن کو مستقبل کی توانائی کے طور پر دیکھ رہے ہیں: دھرمیندر پردھان
ہائیڈروجن کے لئے سینٹر آف ایکسی لینس کے قیام کے لئے انڈین آئل اور گرین اسٹیٹ ہائیڈروجن انڈیا پرائیویٹ لمیٹیڈ کے درمیان اسٹیٹمنٹ آف ان ٹینٹ ’اقرار نامے‘ پر دستخط
نئی دہلی20،فروری2021
پٹرولیم اور قدرتی گیس اور اسٹیل کے مرکزی وزیر جناب دھرمیندر پردھان کی موجودگی میں آج انڈین آئل کارپوریشن لمٹیڈ اور ایم ایس گرین اسٹیٹ ہائیڈروجن انڈیا پرائیویٹ لمیٹیڈ کے درمیان ایک اسٹیٹمنٹ آف ان ٹینٹ پر دستخط کئے گئے۔ اس اسٹیٹمنٹ آف ان ٹینٹ پر دستخط سے ہائیڈروجن کے بارے میں سینٹر آف ایکسی لینس کے قیام کے لئے کئے گئے گرین اسٹیٹ ناروے کی ذیلی کمپنی ہے۔ جناب دھرمیندر پردھان کی موجودگی نے اس پروگرام کی عزت افزائی کو بڑھایا۔ دونوں کمپنیوں کے اس سمجھوتے کا مقصد انڈو-ناروے کلسٹر کمپنیوں، اداروں کے تعاون سے صحت مند توانائی کے لئے انڈین آئل اور ایم ایس گرین اسٹیٹ کے ذریعے سی سی یو ایس اور ایندھن سیل سمیت ہائیڈروجن سینٹر آف ایکسی لینس  تیار کرتا ہے۔
سی او ای ایچ- ہائیڈروجن اسٹوریج اور ایندھن سیلس سمیت گرین ہائیڈروجن ویلیو چین اور دیگر موجودہ ٹکنالوجیوں کے ذریعے تکنیکی جانکاری معلومات اور تجربے ایک دوسرے کو فراہم کرنے اور منتقل کرنے میں آسانی پیدا کرے گا۔سی او ای- ایچ نارویجن اور انڈین آر اینڈ ڈی اداروں، یونیورسٹیوں کے درمیان گرین اور بلو ہائیڈروجن میں آر اینڈ ڈی پروجیکٹس کو فروغ دینے کے لئے ایک روح رواں ثابت ہوگی۔
اس موقع پر اظہار خیال کرتے ہوئے مرکزی وزیر جناب دھرمیندر پردھان نے اس کی اہمیت کے بارے میں بات کی اور کہا کہ بھارت سرکار توانائی کی نئی اور ابھرتی ہوئی شکلوں کو کھوج کو اہمیت دے رہی ہے۔ ہندوستان کی توانائی کی کھپت کے بارے میں انہوں نے کہا کہ ہندوستان تیسرا سب سے بڑا توانائی کی کھپت کرنے والا ملک ہے، جہاں توانائی کی مانگ بڑھ رہی ہے۔
ہائیڈروجن توانائی کے بارے میں جناب پردھان نے کہا کہ ہم ہائیڈروجن کو مستقبل کی توانائی کے طور پر دیکھ رہے ہیں۔ انہوں نے پائلیٹ پروجیکٹ کے ذریعے دکھائے جارہے حوصلہ افزائی نتائج پر خوشی کا اظہار کیا جس کے تحت دلی میں 50 بسیں ہائیڈروجن- سی این جی ایندھن پر چل رہی ہے۔
...............................................................
ش ح، ح ا، ع ر
U-1783
(Visitor Counter : 154
صحت اور خاندانی بہبود کی وزارت
ہندوستان میں کووڈ – 19 سے بچاؤ کی ٹیکہ کاری مہم کے تحت اب تک مجموعی طور پر 48.93کروڑ سے زیادہ افراد کو ٹیکے لگائے جاچکے ہیں
شفایابی کی شرح سردست 97.37 فیصد تک پہنچ گئی ہے
گزشتہ چوبیس گھنٹوں کے دوران42,982 یومیہ نئے معاملات درج کئے گئے
ہندوستان میں زیر علاج مریضوں کی مجموعی تعداد فی الحال  ہے جو کل معاملات کے1.29 فیصد پرمشتمل ہے
یومیہ مثبت معاملات کی شرح پچھلے 10 روز سے برابر 3 فیصد سے کم ہے ، جو اس وقت  پر قائم ہے
ہندوستان میں کووڈ-19 ٹیکہ کاری کی مہم نے کل 48.93 کروڑ کے تاریخی آنکڑے کو پار کرلیا ہے۔
آج صبح 7 بجے تک دستیاب عبوری رپورٹ کے مطابق 489342295 سیشنز کے دوران مجموعی طور پر 5721937 افراد کو ٹیکے لگائے جاچکے ہیں۔گزشتہ 24 گھنٹوں کے دوران 3755115 ٹیکے لگائے گئے۔
ان میں شامل ہیں:
|
|
حفظان صحت سے متعلق کارکنان
|
|
پہلی خوراک
|
|
1,03,21,218
|
|
دوسری خوراک
|
|
79,16,997
|
|
صف اول کے صحت کارکنان
|
|
پہلی خوراک
|
|
1,80,12,481
|
|
دوسری خوراک
|
|
1,15,34,779
|
|
18 سال سے 44 سال تک کی عمر کے لوگ
|
|
پہلی خوراک
|
|
16,67,37,738
|
|
دوسری خوراک
|
|
1,02,76,584
|
|
45 سال سے59 سال تک کی عمر کے لوگ
|
|
پہلی خوراک
|
|
10,90,91,506
|
|
دوسری خوراک
|
|
4,09,44,600
|
|
60 سال سے زیادہ عمر کے لوگ
|
|
پہلی خوراک
|
|
7,72,63,332
|
|
دوسری خوراک
|
|
3,75,43,060
|
|
میزان
|
|
48,93,42,295
کووڈ – 19 سے بچاؤ کی ہمہ گیر ٹیکہ کاری کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے دائرہ میں توسیع کرنے کے تئیں پر عزم ہے۔
اس عالمی وبا کے آغاز کے بعد سے اس وائرس سے متاثر ہونے والے افراد میں سے 3,09,74,748 افراد پہلے ہی کووڈ – 19 سے صحت یاب ہو چکے ہیں ، جب کہ گزشتہ 24 گھنٹوں کے دوران ہی41,726 مریض شفایاب ہوئے ہیں ۔ اس طرح شفایاب ہونےوالے افراد کی مجموعی شرح 97.37 فیصد ہو گئی ہے۔
گزشتہ 24 گھنٹوں کے دورا ن ہندوستان میں 42982 یومیہ نئے معاملات درج کئے گئے ہیں۔
گزشتہ 39دن سے مسلسل 50,000 سے کم یومیہ نئے کیس درج ہورہے ہیں۔ مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے کے طور پر یہ سب ممکن ہوا ہے۔
ہندوستان میں آج زیرعلاج مریضوں کی تعداد 4,11,076 ہے، جوکہ ملک میں مجموعی طور پرمتاثرہ معاملے کے 1.29 فیصد پر مشتمل ہے۔
ملک بھر میں طبی جانچ کی صلاحیت میں خاطرخواہ اضافہ کیا گیا ہے، اور گزشتہ 24 گھنٹوں کے دوران پورے ملک میں مجموعی طور پر16,64,030ٹیسٹ کئے گئے ہیں۔بھارت میں مجموعی طور پر اب تک 47.48 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، ہفتہ وار متاثرپائے جانے والےافراد کی شرح سردست 2.37 فیصد ہے، جب کہ ایک دن میں اس وائرس سے متاثر پائےجانے والے افراد کی شرح آج 2.58 فیصد رہی۔ یومیہ متاثرہ افراد کی شرح مسلسل 59 ویں دن بھی اس وقت 5 فیصد سے نیچے ہے۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 201.19کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 5.98کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
2,01,19,02,325
|
|
دستیاب خوراک
|
|
5,98,12,040
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 201.19کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 5.98کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
سماجی انصاف اور تفویض اختیارات کی وزارت
آر سی ڈی، دہلی نے 50 ہزار دوبارہ قابل استعمال فیس ماسک مہیا کرائے
ماسک ، لاک ڈاؤن کے دوران گھروں میں تیار کئے گئے
نئی دہلی،17 اپریل : کووڈ-19 کے موجودہ بحران کے دوران راحتی سازو سامان کے ذریعہ ہم وطنوں کی مدد کرنے کی وزیراعظم جناب نریندر مودی کی اپیل پر دلی ہریٹیج کا روٹری کلب پریس انفارمیشن بیورو کے ساتھ تال میل میں بڑے پیمانہ پر تقسیم کے لئے تقریباً 50000 دوبارہ قابل استعمال فیس ماسک فراہم کرتے ہوئے۔
فیس ماسک، لاک ڈاؤن کے دوران درزیوں کے ذریعے اپنے اپنے گھروں پر ہی تیار کئے گئے ہیں۔ تقسیم کاری کا یہ کام پی آئی بی کے پرنسپل ڈائرکٹر جنرل جناب کلدیپ سنگھ دھتوالیہ نے کیا۔ پی آئی بی کے ایڈیشنل ڈائرکٹر جنرل جناب راجیو جین نے روٹری کلب آج دہلی ہریٹیج کی جانب سے اس سلسلہ میں تال میل کی تمام کوششیں کیں۔
نیشنل میڈیا سینٹر میں آج یہ ماسک پریس کلب آف انڈیا کے سکریٹری جنرل جناب اننت بگیتکار، پریس ایسو سی ایشن کے جنرل سکریٹری جناب سی کے نائیک ،سی آئی ایس ایف کے ڈپٹی کمانڈنٹ جناب سندیپ منہاس کے سپرد کئے گئے۔ روٹری دہلی ہریٹیج، مستقبل میں وزارت صحت اور دلی پولیس سمیت دوسری تنظیموں کے ساتھ مل کر ماسک کی تقسیم کاری میں مدد پہنچائے گا۔ گریٹ انڈیا فاؤنڈیشن کے چیئرمین جناب نوین کمار نے بھی مذکورہ بالا تینوں ماسک قبول کرنے والوں کے درمیان 40000 لیٹر سافٹ مشروبات تقسیم کیں۔
امور داخلہ کی وزارت
نربھیا فنڈ اسکیم کے تحت سینٹرل فارنسک لیبارٹری میں جدید طرز کا ڈی این اے تجزیہ سینٹر کا قیام
نئی دہلی، 4 فروری / داخلی امور کے مرکزی وزیر مملکت جناب جی کشن ریڈی نے آج لوک سبھا میں نئے طرز کے فورنسک ڈی این اے تجزیہ لیب کے قیام سے متعلق ایک سوال کے تحریری جواب میں بتایا کہ نربھیا فنڈ اسکیم کے تحت چندی گڑھ میں سینٹرل فارنسک سائنسیز لیبارٹریز میں جدید طرز کاڈی این اے اینالیسس سینٹر قائم کیا گیا ہے۔ یہ سینٹرل 99.76 کرو ڑ روپے کی لاگت سے قائم کیا گیا ہے۔ اس سینٹرکے قیام سے جنسی دست درازی ، مردم کشی ،باپ ہونے کی حقیقت، انسان کی شناخت اور مائی ٹوکانڈریل ڈی این اے سے متعلق 2000فارنسک معاملوں کی جانچ کی جاسکتی ہے۔
داخلی امور کی وزارت نے نربھیا فنڈ اسکیم کے تحت 13 ریاستوں/ مرکز کے زیر انتظام علاقوں میں ریاستی فورنسک سائنس لیبارٹیریوں میں ، سائبر فورنسک یونٹس کے قیام اور ڈی این اے کو اپ گریڈ کرنے کو منظوری دے دی ہے۔
اس کے علاوہ 25 ریاستوں کو سال 20-2019 میں پولیس فورسیز کی جدید کاری کے لئے اس اسکیم کے تحت سالانہ اسٹیٹ ایکشن پلان کے حصے کے طو رپر ڈی این اے تجزیہ کی سہولیات سمیت فورنسک سائنس کی سہولتوں کو مستحکم کرنے کے لئے 108.40 کروڑ روپے دیئے گئے ہیں۔
فورنسک سائنسز کے ڈائریکٹوریٹ کے پاس بھوپال، چنڈی گڑھ گوہاٹی، حیدر آباد ، پنے اورکولکتہ میں چھ سینٹرل فورنسک سائنس لیبارٹریاں ہیں۔
۔۔۔۔۔۔۔۔۔۔۔
م ن۔ ح ا۔ ج۔
U- 532
(Visitor Counter : 67
زراعت اور کاشتکاروں کی فلاح و بہبود کی وزارت
نجی سیکٹر کو بھی کھادوں اور کیڑے مار ادویات کے استعمال کو کم کرنے کے لیے حکومت کے ساتھ ہاتھ ملانا چاہیے - جناب تومر
مرکزی وزیر زراعت نے فکّی  کے 11ویں ایگرو کیمیکل کانکلیو سے خطاب کیا
زراعت اور کسانوں کی بہبود کے مرکزی وزیر جناب نریندر سنگھ تومر نے کہا کہ نجی سیکٹر کو بھی کاشتکاری میں کھادوں اور کیڑے مار ادویات کے استعمال کو کم کرنے کے لیے حکومت کے ساتھ ہاتھ ملانا چاہیے۔ جناب تومر نے یہ بات سولن  سے ویڈیو کانفرنسنگ کے ذریعے فیڈریشن آف انڈین چیمبر آف کامرس اینڈ انڈسٹری  کے زیر اہتمام 11ویں ایگرو کیمیکل کانکلیو سے خطاب کرتے ہوئے کہی۔
جناب تومر نے کہا کہ ہمارا ملک زراعت پر مبنی ہے اور ملک کی معیشت میں کاشتکاری کا بڑا حصہ ہے۔ زرعی شعبے میں کسانوں کے لیے معاوضہ بہت اہم ہے۔ پیداوار میں اضافہ بھی بہت ضروری ہے۔ ملک میں دالوں اور تیل کے بیجوں کی کاشت میں اچھا کام ہو رہا ہے۔ زراعت کے شعبے میں منافع میں اضافہ کرنا بھی ضروری ہے اور کاشتکاروں کو کاشت کے بعد ہونے والے نقصانات کو کم سے کم ہونا چاہیے جس کے لیے اقدامات کرنے کی ضرورت ہے۔ اس سلسلے میں مرکزی حکومت کئی اسکیموں پر کام کر رہی ہے۔ اس کے ساتھ ہی، حکومت چاہتی ہے کہ کسان ٹیکنالوجی کا استعمال کر کے منافع بخش فصلوں کی طرف منتقل کر سکیں۔ فصلوں کی پیداوار میں یکسانیت اور معیار کو یقینی بنانے کے لیے بھی کام کیا جا رہا ہے۔
جناب تومر نے کہا کہ آج باغبانی کو بھی فروغ دیا جانا چاہیے تاکہ ہم ہر طرح سے خود انحصار بن سکیں۔ [ہمارا ملک غذائی اجناس کی پیداوار میں بہت آرام دہ پوزیشن میں ہے۔ عالمی سطح پر مقابلہ کرنے کے لیے ہمیں دیگر زرعی ترقی یافتہ ممالک کی طرف بھی دیکھنا ہوگا اور ان کے ساتھ آگے بڑھنا ہوگا۔ دس ہزار نئے ایف پی اوز بھی بنائے جا رہے ہیں جس سے کسانوں کو کافی فائدہ ہو رہا ہے اور یہ سلسلہ جاری رہے گا۔ فصلوں کے تنوع کی بھی حوصلہ افزائی کی جانی چاہیے،“ انھوں نے کہا۔
جناب تومر نے کہا کہ کرشی وگیان کیندر کسانوں کے لیے مدد گار ثابت ہو رہے ہیں۔ انھوں نے FICCI جیسے صنعتی اداروں پر زور دیا کہ وہ زرعی ترقی کے لیے مل کر کام کریں۔
کیمیکلز اور فرٹیلائزر اور نئی اور قابل تجدید توانائی کے مرکزی وزیر مملکت جناب بھگونت کھوبا بھی اس پروگرام میں موجود تھے۔
نوجوانوں کے امور اور کھیل کود کی وزارت
جناب انوراگ ٹھاکر اور ممتاز ایتھلیٹس نے فٹ انڈیا کوئز کے اسٹیٹ راؤنڈ میں حصہ لینے والوں کا حوصلہ بڑھایا
نوجوانوں کے امور اور کھیلوں کے مرکزی وزیر جناب انوراگ ٹھاکر نے ممتاز ایتھلیٹس کے ساتھ ان طلباء کا حوصلہ بڑھایا، جو اپنی نوعیت کی پہلی فٹ انڈیا کو ئز کے اسٹیٹ راؤنڈ میں حصہ لینے والے ہیں۔ یہ راؤنڈ 10 فروری سے شروع ہو رہے ہیں۔ 36 ریاستوںاور مرکز ی انتظام والے علاقوں کے 189 منفرد اضلاع کے 360 اسکولوں کے بیچ یہ مقابلہ ہوگا۔
مرکزی وزیر جناب انوراگ ٹھاکر نے کہا کہ ‘‘ ہمارے عزت مآب وزیراعظم جناب نریندر مودی نے چند برس قبل فٹ انڈیا موومنٹ میں شامل ہونے کے لئے پرزور اپیل کی تھی۔ ان کے ویژن کو آگے لے جاتے ہوئے ہم نے فٹ انڈیا کوئز -ہندوستان کی پہلی اسکول فٹنس اور اسپورٹس کوئز کا آغاز کیا۔ میں ہندوستان کے ان تمام طلبہ کو مبارکباد دیتا ہوں، جنہوں نے کوئز کے ابتدائی مرحلوں کے لئے بہترین خواہشات پیش کرتا ہوں اور امید کرتا ہوں کہ آپ لوگ اپنے اسکول، ضلع اور ریاست کا سر فخر سے بلند کریں گے’’۔
اسٹیٹ راؤنڈ ویب پر مبنی راؤنڈ ہوگا، جہاں 8 سے 32 ٹیمیں اسٹیٹ چمپئن بننے کے لئے مقابلہ کریں گی۔ نوجوانوں کے امور اور کھیلوں کی وزارت کے سوشل میڈیا ہینڈلز پر ویب کاسٹ کی جائے گی۔ کوئز کے انعامات کی مجموعی رقم 3 کروڑ 25 لاکھ روپے ہے، جو کوئز کے مختلف مرحلوں میں فاتح سکولوں اور طلبہ میں تقسیم ہو گی۔
جناب انوراگ ٹھاکر کے ہمراہ ممتاز ایتھلیٹس نے مقابلے میں حصہ لینے والے طلبہ کو مبارکباد دی۔ ٹوکیو اولمپکس میں چاندی کا تمغہ جتینے والی میرابائی چا نو نے کہا کہ میں تمام امیدواروں کے لئے بہترین خواہشات پیش کرتی ہوں۔ ٹوکیو پیرا لمپکس میں کانسے کا تمغہ جیتنے والے شرد کمار نے کہا کہ میں امید کرتی ہوں کہ ہر امیدوار اپنی بہترین صلاحیتوں کا مظاہرہ کرے گا اور اپنی ریاست کو اولین فٹ انڈیا کوئز کا چمپئن بنانے کے لئے کوشش کرے گا۔
نیشنل ٹینس اسٹار منکا بترا نے کہا کہ میری نیک تمنائیں مقابلے میں حصہ لینے والے طلبہ کے ساتھ ہیں۔ بہترین ریاستیں یہ مقابلہ جیتیں۔
13502 اسکولوں کے 36299 طلبہ نے کوئز کے ابتدائی مرحلوں میں حصہ لیا تھا اور اس میں حصہ لینے والوں میں لڑکوں اور لڑکیوں کی یکساں تعداد تھی۔اترپردیش کے 2 طلبہ نے دیگر تمام ریاستوں کو پیچھے چھوڑ دیا اور ابتدائی راؤنڈ میں سب سے زیادہ نمبر حاصل کئے۔
اسٹیٹ راؤنڈ کے بعد 36 اسکول ٹیمیں نیشنل راؤنڈ میں جائیں گی، جو اس سال بعد میں ہوگا اور اسٹار اسپورٹس پر اسے ٹیلی کاسٹ اور متعدد سوشل میڈیا چینلوں پر ویب کاسٹ کیا جائے گا۔
ریلوے کی وزارت
پی پی پی موڈ کے تحت اسٹیشن پر تعمیراتی کام
ریلوے کی وزارت پبلک پرائیویٹ پارٹنرشپ  ماڈل سمیت مختل ماڈلز کے تحت ریلوے اسٹیشنوں پر تعمیراتی کام سے متعلق متعدد امکانات تلاش کر رہی ہے۔ مہاراشٹر میں چھتر پتی شیوا جی مہاراج ٹرمنس  اور دہلی میں نئی دہلی ریلوے اسٹیشن کو، پبلک پرائیویٹ پارٹنرشپ موڈ کے ہائبرڈ بلڈ آپریٹ اور ٹرانسفر  ماڈل کے تحت نشان زد کیا گیا ہے۔
سورت ملٹی ماڈل ٹرانسپورٹیشن ہب کے ترقیاتی کام کے لیے انڈین ریلوے اسٹیشن ڈیولپمنٹ کارپوریشن لمیٹڈ، گجرات اسٹیٹ روڈ ٹرانسپور کارپوریشن اور سورت میونسپل کارپوریشن کے درمیان ایک مفاہمت نامہ پر دستخط کیے گئے ہیں۔
یہ معلومات آج راجیہ سبھا میں ریلوے، مواصلات اور الیکٹرانک و انفارمیشن ٹیکنالوجی کے وزیر، جناب اشونی ویشنو نے ایک سوال کے تحریری جواب میں فراہم کیں۔